คือผมโดนหมากัดเป็นแผลรอยกัด 4 รอย รอยกัดไม่ใหญ่มาก แต่มีเลือดออกรอยนึง ออกพอประมาณไม่เยอะมากทำแผลเองเรียบร้อย ผมไม่หาวันถัดไปหลังหมากัด ดูแผลแล้วทำแผลให้ใหม่ หลังจากนั้นก็ฉีดวัคซีนกันพิษสุนัขบ้าให้ 1 เข็มข้างละ 1 จุดแต่ไม่ได้ฉีด RIG กับ อิมมูโนโกลบูลิน ให้ผม ทั้งๆที่แผลมีเลือดออก 1 รอยอีก 3 รอยมีเลือดซิบๆ ผมยังไม่เคยฉีด RIG หรือวัคซีนพิษสุนัขบ้ามาก่อนด้วยแล้วถ้าฉีด RIG กับ อิมมูโนโกลบูลิน ให้จะฉีดตรงส่วนไหนคับ
สวัสดีค่ะ หากโดนสุนัขกัดจนเป็นถลอกหรือแผลฉีกขาดที่มีเลือดออก ถือเป็นการสัมผัสโรคระดับ 3 (ตาม WHO category) ซึ่งหากสุนัขไม่ได้เลี้ยงเองและไม่ได้ฉีดวัคซีนป้องกันพิษสุนัขบ้ามาอย่างต่อเนื่องทุกปี ก็ควรได้รับการฉีดวัคซีนป้องกันพิษสุนัขบ้าและการฉีดเซรุ่ม (หรืออิมมูโนโกลบูลิน) ด้วยค่ะซึ่งการฉีดอิมมูโนโกลบูลินนั้น จะฉีดตามน้ำหนักตัว โดยให้ฉีดบริเวณแผลทุกแผลให้มากที่สุดเท่าที่ทำได้ ส่วนที่เหลือจะฉีดเข้ากล้ามเนื้อที่สะโพก หรือกล้ามเนื้อหน้าขาค่ะ ทั้งนี้ การฉีดอิมมูโนโกลบูลิน ควรฉีดไม่เกิน 7 วันหลังจากที่ได้รับวัคซีนไปค่ะนอกจากนี้ หากไม่เคยได้รับวัคซีนป้องกันโรคบาดทะยักกระตุ้นในช่วง 5 ปีที่ผ่านมา ก็ควรฉีดกระตุ้นด้วยค่ะ